

# JÕELÄHTME VALLAVALITSUS

Harju Maavalitsus Teie 30.05.2016 nr 12-4/1793

info@harju.maavalitsus.ee Meie 26.07.2016 nr 7-2/2015-2

**Ettepanekutest koostatavasse Jõelähtme valla üldplaneeringusse**

Täname, et olete Jõelähtme valla üldplaneeringuga tutvunud.

Üldplaneeringu esialgse eskiislahenduse avalikustamisele (nov-dets 2015) järgnevalt, samuti mais 2016 toimunud eskiislahenduse avalikustamise ajal ja sellele järgnevalt on laekunud rida ettepanekuid ja seisukohti. Vallavalitsus pidas oluliseks nende koondamist ja koosmõjus analüüsimist, et kujundada ühtsed seisukohad. Vabandame, et seetõttu on vastus Teile mõnevõrra viibinud.

Juhite tähelepanu, et üldplaneeringu eskiislahenduses on jäetud Iru külas planeerimata Rail Balticu raudtee ja Helsingi-Tallinna perspektiivse raudtee tunneli ühenduse raudteetrass.

Kehtivates kõrgemalseisvates planeeringutes, samuti koostatavas Harju maakonnaplaneeringus 2030+ on perspektiivse raudtee tunneli asukohaga arvestatud. Sellest tulenevalt teete ettepaneku arvestada Jõelähtme valla üldplaneeringu edasisel koostamisel kehtivate üldisemate planeeringutega ning säilitada Iru külas raudteetrass Helsingi-Tallinna vahelise perspektiivse raudteeühenduse tarbeks.

Jõelähtme vald arvestab vajadusega säilitada Iru külas raudteetrass Helsingi-Tallinna vahelise perspektiivse raudteeühenduse tarbeks ning viib vastavad täiendused üldplaneeringusse. Muudatused viiakse sisse enne materjalide esitamist kooskõlastamiseks.

Lugupidamisega

(digitaalselt allkirjastatud)

Andrus Umboja

vallavanem

Marica Sepp

Marica.sepp@joelahtme.ee, 6054851